cyanic-selkie/wikianc huggingface dataset:
Հակադարձ հիպերբոլական ֆունկցիաների ինտեգրալների ցանկ
Այց ցանկում ընդգրկված են հակադարձ հիպերբոլական ֆունկցիաների ինտեգրալները։ Անորոշ ինտեգրալների համար ինտեգրման հաստատունը բաց է թողնված։
Կոմսոմոլեց (Կրասնոդարի երկրամաս)
Արտաքին հղումներ
Կատեգորիա:Ռուսաստանի գյուղեր Կատեգորիա:1952 թվականին հիմնադրված բնակավայրեր Կատեգորիա:Կրասնոդարի երկրամասի Եյսկի շրջանի բնակավայրեր
Արմեն Եղիազարյան (քաղաքական գործիչ և տնտեսագետ)
Արմեն Բենիամինի Եղիազարյան, Հայաստանի Հանրապետության պետական գործիչ, Հայաստանի Հանրապետության կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի տնօրեն։
Կենսագրություն
1968-1973 թվականներին սովորել է Երևանի պետական համալսարանում։ 1974-1977 թվականներին ընդունվել է Մոսկվայի տնտեսագիտության և մաթեմատիկայի ինստիտուտ։ 1977-1984 թվականներին եղել է Երևանի ժողովրդական ինստիտուտի ասիստենտ, իսկ 1984-1990 թվականներին եղել է Երևանի պետական համալսարանի ասիստենտ։ 1990-1992 թվականներին եղել է Հայաստանի տնտեսական բարեփոխումների կառավարական հանձնաժողովի նախագահի տեղակալ, իսկ 1993 թվականին՝ նույն հանձնաժողովի վարչության պետ։ 1993-1995 թվականներին եղել է ՀՀ էկոնոմիկայի նախարար։ 1995-1999 թվականներին եղել է Հայաստանի Հանրապետության Ազգային ժողովի 1-ին գումարման պատգամավոր, ընտրվել է Ֆինանսավարկային, բյուջետային և տնտեսական հարցերի մշտական հանձնաժողովի նախագահ։ 1999-2003 թվականներին եղել է Հայաստանի բանկերի միության նախագահ։ 2003-2006 թվականներին եղել է ՀՀ վարչապետի խորհրդական։ 2006-2011 թթ. ՀՀ Եվրամիության խորհրդատվական գրասենյակի տնտեսական հարցերի խմբի ղեկավար։
2011 թ. հոկտեմբերի 24-ին ՀՀ վարչապետի որոշմամբ նշանակվել է Հայաստանի կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի տնօրենի պաշտոնակատար ։
2013 թ. փետրվարի 28-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի տնօրեն ։
Հիդրալազին
Հիդրալազին, վաճառքային անունը Ապրեսոլին, սրտային անբավարարության և զարկերակային գերճնշման դեղ ։ Կիրառվում է հղիների գերճնշման և շատ բարձր ճնշման դեպքում ախտանիշներից կախված ։ Հայտնի է, որ այն մասնակի օգտակար է սրտային անբավարարության ժամանակ, իզոսորբիդ երկնիտրատի հետ միասին աֆրիկյան ժողովուրդների մոտ ։ Այն տրվում է բերանացի կամ ներերակային ներարկման միջոցով ։ Արդյունքը դրսևորվում է մոտ 15 րոպե հետո և տևում է մինչև վեց ժամ ։
Ընդհանուր կողմնակի ազդեցություններից է գլխացավը և հաճախասրտությունը։ Հիդրալազինը խորհուրդ չի տրվում սրտի իշեմիկ հիվանդություն ունեցող կամ ռևմատիկ տենդով հիվանդերին, որի ժամանակ  ախտահարվել է  միտրալ փականը։ Երիկամային հիվանդություններ ունեցողներին խորհուրդ է տրվում ցածր դեղաչափերով։ Հիդրալազինը պատկանում է անոթալայնիչների ընտանիքին և աշխատում է արյունատար անոթների լայնացման միջոցով։
Հիդրալազինը հայտնաբերվել է, երբ գիտնականները Սիբայում փնտրում էին մալարիայի բուժումը 1949 թվականին։ Դեղը ներառված է Առողջապահության համաշխարհային կազմակերպության կարևոր դեղերի ցանկում։ Զարգացող երկրներում արժեքը կազմում է 2.78-9.11 դոլլար ամեն ամիս։ Ամերիկայի միացյալ նահանգներում հիդրալազինով բուժման արժեքը կազմում է 50-100 դոլլար ամսական։
Բժշկական կիրառում
Հիդրալազինը չի համարվում գերճնշման առաջնային դեղ, քանի որ խթանում է սրտի սիմպաթիկ ակտիվությունը (բարոընկալիչային ռեֆլեքս) ։ Սիմպաթիկ ակտիվության խթանումը մեծացնում է սրտի ռիթմը և հարվածային ծավալը, իսկ սրտի իշեմիկ հիվանդություն ունեցող հիվանդների մոտ կարող է առաջացնել ստենոկարդիայի նոպա կամ սրտամկանի ինֆարկտ ։ Հիդրալազինը կարող է նաև մեծացնել արյան մեջ ռենինի խտությունը և բերում է հեղուկի հետներծծման։ Այս կողմնակի ազդեցություններց խուսափելու համար այն կիրառվում է բետա-պաշարիչների (օրինակ՝ պրոպրանոլոլ) և միզամուղների հետ ։ Բետա-պաշարիչները՝ բիսոպրոլոլը, կարվեդիլոլը և նեբիվոլոլը, թույլատրվում են օգտագործել սրտային անբավարարության բուժման համար Մեծ Բրիտանիայում։
Հիդրալազինը կիրառվում է ծանր գերճնշման համար, բայց կրկին պետք է ասել, որ էսենցիալ գերճնշման համար, որպես առաջնային բուժման եղանակ չի օգտագործվում։ Այնուամենայնիվ, հաճախ այն կիրառվում է հղիների գերճնշման դեպքում մեթիլդոպայի հետ զուգակցված ։
Հիդրալազինը հիմնականում կիրառվում է իզոսորբիդ երկնիտրատի հետ կոմբինացված կանգային սրտային անբավարարության բուժման համար աֆրո-ամերիկյան ժողովուրդների մոտ։ Այս կոմբինացիան առաջին ցեղային ուղղվածություն ունեցող դեղն է ։
Այն չպետք է օգտագործվի հաճախասրտություն, սրտային անբավարարություն, կոնստրիկտիվ պերիկարդիտ, գայլախտ, աորտայի շերտազատում և պորֆիրիա ունեցող հիվանդների մոտ ։
Բացասական ազդեցություններ
Երկարատև բուժման դեպքում կարող է առաջանալ համակարգային կարմիր գայլախտին նման համախտանիշ, որը կարող է լինել մահացու՝ ախտանիշները չնկատվելու և դեղով բուժումը չդադարեցնելու դեպքում ։
Շատ հաճախակի (>10% հաճախականությամբ) կողմնակի ազդեցություններից են՝ գլխացավ, հաճախասրտություն, սրտխփոց ։
Ընդհանուր (1–10% հաճախականությամբ) կողմնակի ազդեցություններից է թերճնշումը, հոդերի ցավը կամ այտուցը, մկանային ցավերը, հականատրիուրետիկ պեպտիդի քանակի բարձրացումը, ստամոքսի լորձաթաղանթի բորբոքումը, փորլուծությունը, սրտխառնոցը, փսխումը և այտուցները (նատրիումի և ջրի հետներծծման հետևանքով) ։
Փոխազդեցություններ
Այն կարող է պոտենցել հետևյալ հակագերճնշումային դեղերի ազդեցությունները՝
Բետա-պաշարիչները կարող են մեծացնել հիդրալազինի կենսամատչելիությունը ։ Էպինեֆրինի (ադրենալին) առաջացրած հաճախասրտությունը ուժեղանում է հիդրալազինի հետ կիրառելիս և կարող է բերել թունավորման ։
Ազդեցության մեխանիզմ
Այն ուղղակիորեն բերում է հարթ մկանների թուլացման և առաջնային կատարում է անոթալայնացում դիմադրունակ զարկերակիկներում ։ Մոլեկուլային մեխանիզմը անհայտ է 2011 թվականից։ Այսպիսով նվազեցնում է ծայրամասային դիմադրությունը և դրանով  իջնում է արյան ճնշումը և հետբեռնվածությունը ։
Քիմիական կառուցվածք
Հիդրալազինը պատկանում է հիդրազինօֆթալազինային խմբի դեղերին ։
Պատմություն
Հիդրալազինի հակագերճնշումային ազդեցությունը հայտնաբերվել է, երբ գիտնականները Կիբայում փնտրում էին մալարիայի բուժումը  ։ Սկզբում այն կոչվում էր C-5968   և 1-հիդրալազինօֆթալազին։ Հիվանդի մասին դիմումը ներկայացվել է 1945 թվականին և հաստատվել է 1949-ին Սիբայում։ Այս տեղեկությունները տպագրվեցին գիտական հոդվածում 1950 թվականին  ։ Հիդրալազինը հաստատվել է Սննդի և դեղորայքի վերահսկողության վարչության կողմից 1953 թվականին ։
Այն առաջին բերանացի օգտագործվող հակագերճնշումային դեղերից մեկն է ։
Հետազոտություն
Հիդրալազինը նաև կիրառվել է միելոդիսպլաստիկ համախտանիշի բուժման համար, քանի որ ընկճում է ԴՆԹ մեթիլտրանսֆերազ ֆերմենտը ։
Ծանոթագրություններ
Կատեգորիա:Դեղամիջոցներ այբբենական կարգով Կատեգորիա:Հիդրազիններ Կատեգորիա:Առողջապահության համաշխարհային կազմակերպության հիմնական դեղեր
Ուլիսմայսենյոկի
Ուլիսմայսենյոկի (Улисмайсенйоки), գետ Ռուսաստանում, հոսում է Սուոյարվսկի շրջանում և Կարելական ինքնավար հանրապետությունում։ Թափվում է Խեյնյալամպի լիճ։ Գետի երկարությունը 8,4 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և գետի ավազանը Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Բահադուր Աբդի
Բահադուր Աբդի, իրանցի ֆուտբոլիստ, կիսապաշտպան։ Հանդես է գալիս Իրանի «Սանատ Նաֆտ» ակումբում։
Ակումբային կարերիա
2004/05 խաղաշրջանում Բահադուր Աբդին հանդես է եկել «Պասարգադ Թեհրան» ակումբում, 2005-ից 2007 թվականներին` «Սորխպուշան» ակումբի կազմում. վերջինս այդ ժամանակ մասնակցում էր Ազադեգան լիգային։ 2007 թվականի ամռանը տեղափոխվել է «Պերսեպոլիս», որտեղ իր նորամուտն է նշել բարձրագույն առաջնությունում։
2009 թվականի աշնանը Աբդին պայմանագիր է ստորագրել Բուշիր քաղաքի «Շահին» ակումբի հետ, իսկ մեկ տարի անց տեղափոխվել է Թեհրանի «Ռահ Ահան» ֆուտբոլային ակումբ, որի կազմում հանդես է եկել հետագա 6 տարիների ընթացքում։ 2012 թվականի մայիսի 6-ին «Պերսեպոլիս» ակումբի դեմ խաղում դարձել է հեթ-տրիկի հեղինակ. խաղն անց էր կացվում Պրո-լիգա 2011-12-ի նախավերջին փուլում ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իրանցի ֆուտբոլիստներ
Ավստրալիայի ճարտարապետություն
Ավստրալիայի ճարտարապետություն, իր մեջ ներառում է Ավստրալիական Միության արմատական և գաղութային հասարակության ճարտարապետությունը։ Գաղութացման ժամանակահատվածի ճարտարապետական ոճը բրիտանական մշակույթի շատ ուժեղ ազդեցության տակ էր։ Չնայած այդ ամենին, անհարաժեշտ էր ադապտացվել Ավստրալիայի յուրահատուկ կլիմային, և 20-րդ դարի նոր զարգացումները բերեցին ամերիկյան քաղաքային ոճի ազդեցության աճին, մշակութային ճաշակի հեղափոխությանը և ավելի շատ ավստրալիական Փոքրամշակութային հասարակության պահանջին։
Նոր Հարավային ՈՒելսի որոշման համաձայն 1829 թվականին առանձնատները կառուցվում էին փողոցից 14 ֆուտ հեռավորությամբ, որպեսզի յուրաքանչյուր տան առջև լինի փոքրիկ պարտեզ։ 20-րդ դարի սկզբին ավստրալիացիները ընդունեցին ամերիկյան ոճը՝ առջևի բակ առանց ցանկապատի, կանաչ փողոց, բարեհամբույր հարևանություն խրախուսելու, ինչպես նաև կանխելու հանցագործություններն ու հակասոցիալական վարքը։ Ավստրալիական ճարտարապետության բնակելի ամենահայտնի ճարտարապետական ոճը՝ «կվինսլանդերն» է (Queenslander՝ քաղաքային փայտե ցցագերաններով առանձնատներ, որոնք նպաստում են օդափոխությանը և պաշտպանում են մեծամրջյուններից, ինչպես նաև «ֆեդերացիան» (Federation architecture, որը հայտնի էր 1890—1920 թվականներին։ ՅՈՒՆԵՍԿՕ-ի Համաշխարհային ժառանգության ցանկում են մի շարք ավստրալիական կառույցներ՝ Սիդնեյի օպերայի թատրոնը, Թագավորական ցուցահանդեսային կենտրոնը, Ավստրալիայի դատապարտված բնակավայրերը
Պատմություն
Գաղութային ժամանակահատվածում եվրոպական առաջին շինությունները այդ ժամանակների եվրոպական մոդայի շունչն էին։ Պետական շենքերն ու հարուստների տները կառուցվում էին գեորգյան ոճով։ 19-րդ դարի կեսերին՝ ավստրալիական ոսկե տենդի սկզբներին, Մելբուռնում և Սիդնեյում, ինչպես նաև մարզային կենտրոններում կառուցվում են խոշոր շինություններ՝ Վիկտորյան դարաշրջանի ճարտարապետության ոճով։ Ավստրալիական ճարտարապետության մեջ ավելի կարևոր ճարտարապետական ոճը «ֆեդերացիա» ոճն էր (Federation architecture) 19-րդ դարից 20-րդ դարի անցումում և ժամանակակից ոճը՝ 20-րդ դարի վերջին։
Ավստրալիայի մայրաքաղաք Կանբերայի ճարտարապետական տեսքի մեծագույն ներդրումն է ունեցել ամերիկյան ճարտարապետ և լանդշաֆտային դիզայներ Գրիֆֆին Վալտեր Բյորլին։ Նրա յուրահատուկ դիզայնի ժառանգությունն է Մելբուրնի և Սիդնեյի արվարձան Կասլկրեգի որոշ շենքերը։ Կասլկրեգում, որը նախագծել էր Գրիֆֆինը, կային մի շարք տներ, որոնք կառուցված էին օրգանական մոդեռնիստական ոճով, որը վարպետը մշակել էր Պրերեյ դպրոցի ազդեցության տակ՝ դեռևս ԱՄՆ-ում իր գործունեության վաղ շրջանում։ Պարզ, հարթ տանիքով տնակների կառուցման մեջ, որոնք կառուցել էր Գրիֆֆինը Կանբերայում, օգտագործված էր նորարարական արտոնագրված ձևերը՝ բետոնե շինարաության համար։
Ինչպես աշխարհի մյուս երկրներում, այնպես էլ Ավստրալիայի ճարտարապետության ձևավորման մեջ իրենց դերն ունեին սոցիալ-քաղաքական գործոնները։ 20-րդ դարի սկզբին Ավստրալիայի բոլոր քաղաքներում արգելվեց կառուցել 150 ֆուտ (45մ) բարձրության շենքեր, որը խոչընդոտում էր ամերիկյան ոճի երկնաքերերի զարգացմանը, արգելքը հանվեց 1950-ականների վերջին։ Հայտնի դարձավ «Ավստրալիական երազանք»հասկացությունը, երբ ընտանիքները ձգտում էին ունենալ իրենց տները՝ հողամասերով։
1960 թվականին, 18-րդ դարի պատմական կառույցները քանդելու և տարածքները կանաչապատելու որոշումը հանգեցրել է իրարանցման հատկապես՝ Սիդնեյում։
21-րդ դարում ավստրալիացի շատ ճարտարապետներ ընդունեցին ավանգարդ դիզայնի ոճը, որը թույլ տվեց իսկապես կառուցել յուրօրինակ շենքեր՝ արտացոլելով Ավստրալիայի մշակույթն ու արժեքները։ Արդյունքում ավստրալիական փորձը իր ազդեցությունը տարածեց արտերկրում, և ոչ հակառակը,ինչպես հաճախ լինում է։
Աղբյուրներ
Կատեգորիա:Ավստրալիայի մշակույթ Կատեգորիա:Ավստրալիայի ճարտարապետություն
Բազաար
Բազաար ( Առևտրային ալիք), Իրանի ազգային առևտրային հեռուստաալիք, հիմնվել է 2011 թվականին «Իրանի Իսլամական Հանրապետության Ձայն» պետական հեռուստառադիոընկերության կազմում։ Իրանում թվային ֆորմատով հեռարձակվող երրորդ հեռուստաալիքն է։ Հասանելի է Իրանի ողջ տարածքում, որը հնարավոր է դիտել թվային հեռուստատեսության ընդունիչների շնորհիվ։ Նաև տարածվում է «Արաբսատ Բադր» արբանյակից։
Արտաքին հղումներ
Կատեգորիա:Իրանի հեռուստաընկերություններ Կատեգորիա:Պարսկալեզու հեռուստաալիքներ
Չամիկ
Չամիկ, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Յորդանովի տուն (Տագանրոգ)
Յորդանովի տուն (Дом Йорданова), շենք  Ռուսաստանի Ռոստովի մարզի Տագանրոգ քաղաքում։ Գտնվում է Հունական փողոց, 46 հասցեում։ Շենքը մշակութային ժառանգության տարածաշրջանային նշանակության օբյեկտ է` համաձայն 1992 թվականի նոյեմբերի 18-ի թիվ 301 որոշման։
Պատմություն
Հունական փողոցի և Ուսպենսկի (Դոբրոլյուբովի) նրբանցքի խաչմերուկում գտնվող անկյունային երկհարկանի շենքը կառուցվել է 19-րդ դարի սկզբին։ Հայտնի են այն քաղաքացիները, որոնք եղել են տան սեփականատերերը 19-րդ դարի երկրորդ կեսին։ 1870-ական թվականներին շենքը ձեռք է բերել 3-րդ գիլդիայի վաճառական Ֆեոդոր Պետրովիչ Յորդանովը։ Այս վաճառականը հիմնավորվել է Տագանրոգում 1820-ական թվականներին, ուներ մակարոնի երկու ֆաբրիկա, զբաղվում էր նպարեղենի առևտրով։ 1843 թվականին, 36 տարեկանում, վաճառականը Հունական եկեղեցում պսակվել է հարուստ վաճառական Անաստասի Լիցինի երիտասարդ (17 տարեկան) դստեր Սոֆյայի հետ։ 1850 թվականին Սոֆյան մահացել է։ Տագանրոգի ուղղափառ գերեզմանոցում պահպանվել է նրա գերեզմանի վրա տեղադրված վարդագույն գրանիտե բլոկից կառուցված տապանագրով հուշարձանը։ Այն տեղադրվել է սև քարե պատվանդանի վրա։ Վաճառականի երկրորդ կինը՝ Օլգա Պավլովնան, նրան հինգ երեխա պարգևեց՝ Սոֆյա (1853), Պյոտր (1855), Մարիա (1856), Պավել (1858) և Պանտելեյմոն (1862)։
Իր ժամանակին Ֆեոդոր Պետրովիչը Տագանրոգի նավահանգստի կառուցման հանձնաժողովի կազմում էր։ Նրա որդին՝ Պավելը, որը նախարար էր և գաղտնի խորհրդական, Պետական դումայում լուծում էր Տագանրոգի նավահանգստի կառուցման հարցերը։ Ֆեոդոր Պետրովիչը մահացել է 64 տարեկանում՝ 1872 թվականին։ Յորդանովի տունն ըստ կտակի անցավ նրա երկրորդ կնոջը՝ Օլգա Պավլովնային։ Ավելի ուշ՝ մինչև 1925 թվականը, տան տերերն էին նրանց երեխաները։ 1890-1891 թվականներին շենքում աշխատել է Ն. Կ. Չուբենկոյի մակարոնի ֆաբրիկան։
Նկարագրություն
Յորդանովի տունը գտնվում է Հունական փողոցի և Դոբրոլյուբովի նրբանցքի անկյունում։ Դա աղյուսե սվաղված երկհարկանի տուն է՝ ճակատին յոթ պատուհաններով։ Շքամուտքը գտնվում է շենքի ձախ կողմում։ Առաջին հարկի պատուհաններն ու շքամուտքը զարդարված են կողպեքային քարերով։ Երկրորդ հարկի պատուհանները զարդարված են ուղղանկյուն զարդաքիվերով և հաջորդաբար՝ ծեփվածքներով։ Շենքը գոտեվորված է միջհարկային քիվով, ճակատը պսակում է քիվը։ Անկյունում շենքն ունի թեքություն, որի վրա երկրորդ հարկում կառուցված է պատշգամբ։
Շենքը ներկված է դեղին, փոքր ճարտարապետական տարրերն ընդգծված են սպիտակ գույնով։ Մուտքը դեպի բակ գտնվում է շենքի աջ կողմում, դարպասը մետաղյա է։ Շենքը մշակութային ժառանգության տարածաշրջանային նշանակության օբյեկտ է` համաձայն 1992 թվականի նոյեմբերի 18-ի թիվ 301 որոշման։
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:Տագանրոգի շենքեր և կառույցներ Կատեգորիա:Տագանրոգի տեսարժան վայրեր
Հսկայի ամրոց
Հսկայի ամրոց, լեռ, որը գտնվում է Հարավային Աֆրիկայի ՔվաԶուլու-Նատալ քաղաքում գտնվող Դրակենսբերգ լեռնաշղթայի տարածքում։ Այն մի խոտածածկ սարահարթ է, որը տեղակայված է կենտրոնական Դրակենսբերգի հարավային ծայրամասի խորքային հովիտներում։ Գագաթների ձևը և իջվածքները միասին կարծես հիշեցնում են քնած հսկայի դիմագիծ. որտեղից և առաջացել է լեռան անունը։ Հսկայի ամրոցն առավել հայտնի է իր բնական արգելոցներով և գլխավոր քարանձավներում պահպանված Բոշմանների ժայռապատկերներով, իսկ արգելագոտին համարվում է կլանաների, ինչպես նաև մորուքավոր անգղերի և խելացի անգղերի համար տուն։ Այս տարածքը համարվում է Հարավային Աֆրիկայի բազմաթիվ արկածային տարածքներից մեկը և գրավում է զբոսաշրջիկներին, բնության սիրահարներին։ Այստեղ նաև ամեն տարի ապրիլին անցկացվում է «Հսկայի մարտահրավեր» (Giant's Challenge) մարաթոնը։
Արշավանքի արահետներ
Հսկայի ամրոց արգելոցում կազմակերպվում են 25 տեսակից ավելի զբոսանք-շրջագայություններ։ 285 կիլոմետր (177 մղոն) արահետով ցանցը ներառում է արշավներ 3 կմ-ից (1.9 մղոնով) մինչև 30 կմ (19 մղոն), որոնց տևողությունն է 1 ժամ կամ մի գիշեր։
Ներկայումս մարզում կա թվով 14 հայտնի լեռնանցում (ցուցակագրվում է հյուսիսից հարավ, անվանումները ներկայացվում են երկլեզու տարբերակով).
Արտաքին հղումներ
Կատեգորիա:Լեռներ այբբենական կարգով Կատեգորիա:ՀԱՀ-ի լեռներ Կատեգորիա:Դրակենսբերգ
Identitet
Identited, ալբանացի երգիչներ Ադրիան Լուլգյուրայի և Բլեդար Սեյկոյի երգն է, որով ներկայացրել են Ալբանիան Եվրատեսիլ 2013 երգի մրցույթում։ Երգը ընտրվել է 2012 թվականի դեկտեմբերի 22-ին, Festivali i Këngës շոուի ընթացքում։
Երգը մրցույթի կիսաեզրափակիչ փուլում զբաղեցրել է 15-րդ հորիզոնականը 31 միավորով։
Կատեգորիա:Եվրատեսիլ 2013 երգի մրցույթի երգեր Կատեգորիա:2013 սինգլներ Կատեգորիա:2013 երգեր
Շիլի (գյուղ, Պոլտավայի շրջան)
Շիլի (Шили), գյուղ Ուկրաինայի Պոլտավայի մարզի Պոլտավայի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Տետրալոգիա
Տետրալոգիա ( τέσσᾰρες «չորս» +  «ուսուցում»), տետրապտիխ (от  «քառակառուցվածք»), գրական, երաժշտական կամ կինեմատոգրաֆիական ստեղծագործություն, որը բաղկացած է չորս մասից, որոնք միավորված են սյուժեով և հեղինակային մտահաղացմամբ ։ Սովորաբար, այս մասերը տպագրվում կամ թողարկվում են առանձին ։
Այս ամբողջական քառամաս ստեղծագործությունը կարող է բնութագրվել կերպարների միասնությամբ, սյուժետային և կոմպոզիցիոն կառուցվածքով, բոլոր մասերի գործողության վայրով և ժամանակով։ Յուրաքանչյուր առանձին հատված ընկալվում է որպես ինքնուրույն ավարտուն արվեստի ստեղծագործություն և որպես մեծ ստեղծագործության մաս։
Երբեմն օգտագործվում է այս տերմինի քվադրոլոգիա (quadri «չորս») հոմանիշ տարբերակը, որը առաջին անգամ արձանագրվել է 1865 թվականին ։ Հաճախ օգտագործվում է ֆիլմերի շարքում, ինչպիսին է «Օտարը» ։
Հին հունական տետրալոգիա
Հունական ծագում ունեցող տերմինը սկիզբ է առնում անտիկ թատրոնից, որտեղ մրցել են բանաստեղծները, յուրաքանչյուրը հանդես է եկել կամ եռերգությամբ՝ երեք ողբերգություններով՝ կապված սյուժեներով, կամ տետրալոգիայով՝ երեք ողբերգություններով ու սատիրների դրամայով ՝ ողբերգությունների սյուժեի զվարճալի լրացմամբ։ Էսքիլեսից հետո սատրիների դրամայի անկախությունը տետրալոգիայից սովորական է դարձել ։
Արտաքին հղումներ
Կատեգորիա:Գրականություն Կատեգորիա:Գրական տերմինաբանություն Կատեգորիա:Գրական ժողովածուներ Կատեգորիա:Գրքեր Կատեգորիա:Ստեղծագործություններ Կատեգորիա:Գրքեր ըստ տեսակի Կատեգորիա:Երաժշտական ստեղծագործություններ Կատեգորիա:Գրական ստեղծագործություններ Կատեգորիա:Ժողովածուներ
Վեհեռու
Վեհեռու (Väheru), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 43 մարդ։
Գեղամ Գրիգորյան
Գեղամ Միհրանի Գրիգորյան, հայ օպերային երգիչ (տենոր), բեմադրիչ։ ՀԽՍՀ ժողովրդական արտիստ (1985)։ Լիտվայի ԽՍՀ վաստակավոր արտիստ (1982)։
Կենսագրություն
Գեղամ Գրիգորյանը ծնվել է 1951 թվականի հունվարի 29-ին, Երևանում։
Ավարտել է Երևանի Կոմիտասի անվան պետական կոնսերվատորիան՝ Հայաստանի ժողովրդական արտիստ, պրոֆեսոր Սերգեյ Դանիելյանի դասարանը։ Գրիգորյանն առաջին անգամ մեծ բեմում հանդես է եկել 1971 թվականին, 20 տարեկան հասակում, 1972 թվականին մենահամերգներով մեկնել է արևմտյան Բեռլին։
1975 թվականին կայացավ նրա դեբյուտը Ալեքսանդր Սպենդիարյանի անվան օպերայի և բալետի ազգային ակադեմիական թատրոնում՝ Էդգարի դերերգով, Դոնիցետիի «Լուչիա դի Լամերմուր» օպերայում։ Դրան հետևում են Սարոն (Արմեն Տիգրանյանի «Անուշ»), Տիրիթը (Տիգրան Չուխաջյանի «Արշակ Բ»), Սայաթ Նովա (Ալեքսանդր Հարությունյանի «Սայաթ Նովա»), Կոմս Ալմավիվա (Ռոսսինի «Սևիլյան սափրիչ»), Ֆաուստ (Գունոյի «Ֆաուստ»)։ 1970-ականներին Գրիգորյանը հայտնի մեներգիչ է եղել ողջ Խորհրդային Միությունում։
1978 թվականին մասնակցել է Միլանի «Լա Սկալա» թատրոնի Գեղարվեստական կատարելագործման դպրոցի մրցույթին (Scuola di Perfezionamento Artistico) և ընդգրկվել այն չորս երգիչների կազմի մեջ, ովքեր հրավիրվել են աշխատանքային պրակտիկա անցնել «Լա Սկալա»-ում։ Ուսանելու տարիներին հրավիրվում է Փարիզ՝ գլխավոր դերով հանդես գալու Չայկովսկու «Օպրիչնիկ» օպերայի ռադիո-համեգին (31 հոկտեմբեր, 1979 թ )։
Այդ տարիներին Իտալիայում Գեղամ Գրիգորյանը ունեցել է մի շարք համերգներ։ «Լա Սկալա»-ում դեբյուտով հանդես է եկել Պինկերտոնի դերում (Պուչինիի «Մադամ Բատերֆլայ» օպերա)։ Այս ելույթից հետո նա «Լա Սկալա»-ի թատրոնի հետ ստորագրել է պայմանագիր այնտեղ «Բորիս Գոդունով» և «Տոսկա» օպերային ներկայացումներում գլխավոր դերերով հանդես գալու համար՝ դիրիժոր Կլաուդիո Աբբադոյի ղեկավարմամբ, ով այն ժամանակ Լա Սկալայի գլխավոր դիրիժորն է եղել։
Արգելքի տարիներ
Խորհրդային Միության Մշակույթի նախարարությունը Գրիգորյանին արգելում է մասնակցել «Բորիս Գոդունով» ներկայացմանը, քանի որ այն բեմադրում էր հայտնի ռուս դիսիդետ-ռեժիսոր Յուրի Լյուբիմովը՝ ով արդեն կոնֆլիկտի մեջ էր սովետական իշխանությունների հետ (ավելի ուշ՝ 1984 թ-ին նրան զրկեցին քաղաքացիությունից)։ Սկզբում Գրիգորյանը մերժում է կատարել նախարարության պահանջը և մասնակցում է ներկայացմանը մինչ առաջին գլխավոր փորձը, սակայն երբ իշխանությունները սպառնում են նրա ընտանիքին, Գրիգորյանը ստիպված է լինում զիջել ։
Բրիտանական The Telegraph պարբերականի տեղեկացմամբ՝ Գրիգորյանը 1979 թ-ի նոյեմբերին դիմել է Իտալիայի իշխանություններին իրեն քաղաքական ապաստան տրամադրելու համար, սակայն մինչ գործը քննվում էր, նա ուղղակի անհետանում է՝ չներկայանալով «Լա Սկալա» դեկտեմբերի 7-ին «Բորիս Գոդունով»-ում իր դերը երգելու համար ։
Վերադառնալով Խորհրդային Միություն՝ նրան այլևս թույլ չեն տալիս մեկնել արտասահման և Գեղամ Գրիգորյանը հայտնվում է Խորհրդային Միությունում այն տարիներին հայտնի «նևիեզդնոյ» (невыездной) արվեստագետների ցուցակում։
1980 թվականին Վիրգիլիուս Նորեյկան, Լիտվայի օպերային թատրոնի տնօրենն ու գեղարվեստական ղեկավարը, հրավիրում է Գրիգորյանին աշխատելու Լիտվայի օպերային թատրոնում։ Վիլնյուսում Գեղամ Գրիգորյանն աշխատում է մեծանուն դիրիժոր Յոնաս Ալեկսայի հետ՝ հանդես գալիս «Եվգենի Օնեգին», «Դոն Կարլոս», «Բորիս Գոդունով», «Տրավիատա», «Մադամ Բաթերֆլայ», «Ռիգոլետո» և շատ այլ օպերաներում։ 1980-1986 թթ. դասավանդել է Վիլնյուսի կոնսերվատորիայում։
Այն տարիներին «Մարիինյան» թատրոնը նոր էր ոտքի կանգնում. Գեղամ Գրիգորյանը մեծ ավանդ ունեցավ թատրոնի մեներգչական կազմի, ավանդույթների ձևավորման և կայացման մեջ, ինչը մեծ գնահատանքի արժանացավ թատրոնի գլխավոր դիրիժոր և գեղարվեստական ղեկավար Վալերի Գերգիևի կողմից։
1990 թվականին Գեղամ Գրիգորյանը հնարավորություն ստացավ դուրս գալու միջազգային ասպարեզ։
Արտերկրյա կարիերա
Օպերային քննադատ Ռոդնի Մայլնզը հայտարարեց նրան որպես «այսօրվա մեծագույն տենորներից մեկը» ավելացնելով՝ «Գրիգորյանի Լենսկու կատարման մեջ դուք լսում եք ռուսական տենորի հարյուրամյակների ավանդույթները՝ անընդհատ հորդող, ամուր ձայնով և էքսպրեսիվ արտահայտչականությամբ»։ 2004 թ-ին Մանչետերում BBC Philharmonic-ի հետ «Պիկովայա Դամա»-ի համերգային կատարումից հետո Daily Telegraph-ը նշեց, թե «ինչպես էր Գրիգորյանը իր հոգու, էության բոլոր լարերով պատել իր մտքերով խենթորեն տարված Հերմանի կերպարը»։ Ավելի վաղ The New York Times-ը այդ նույն դերի մասին գրել է նրա «կերպարի խորը և հիշարժան մեկնաբանության մասին» (The Telegraph, 30.03.2016)։
Այդ ժամանակ Սովետական Միությունը սկսել էր փլուզվել և Գեղամ Գրիգորյանը կարող էր ազատ շրջագայել։ Գրիգորյանի կարիերայի այս փուլը սկսվեց 1990 թ-ին Ամստերդամի «Կոնցերտգեբաու»-ում (Concertgebouw) կայացած դեբյուտով, որտեղ նա երգեց գլխավոր դերերգեր «Լուկրեցիա Բորջա», «Բոհեմ», «Ադրիանա Լեկուվրեր» օպերաներում, որտեղ նրա խաղընկերն էր Մարգարետ Փրայսը։ 1993 թվականին «Լոնդոնի թագավորական օպերային թատրոն»-ում (Covent Garden) կայացավ նրա դեբյուտը Լենսկու դերերգով (Պյոտր Չայկովսկի «Եվգենի Օնեգին»), 1995 թվականին «Կովենտ Գարդեն»-ում վերջին րոպեին փոխարինեց Լուչանո Պավարոտիին Վերդիի «Պարահանդես-Դիմակահանդես» օպերայում, նույն թվականին հանդես եկավ Մետրոպոլիտեն օպերաում՝ Հերմանի դերերգով (Չայկովսկի «Պիկովայա Դամա»)։
Լա Սկալաից իր անհետացումից հետո գրեթե 20 տարի անց, 1998 թ-ին Գրիգորյանը վերադարձավ իտալական օպերային թատրոն Մուսորգսկու «Խովանշինայով» խաղընկեր ունենալով Պաատա Բուրչուլաձեին՝ Գերգիևի ղեկավարամբ, իսկ 1999 թ-ին Ռիկարդո Մուտիի ղեկավարմամբ հանդես եկավ Վերդիի «Ճակատագրի ուժը» օպերայում։ 2002 թվականին նա վերադարձավ Մետրոպոլիտեն օպերա որպես Կոմս Բեզուխով Պրոկոֆևի «Պատերազմ և խաղաղաղություն» օպերայում, նրա խաղընկերներ էին Դմիտրի Խվորոստովսկին և Աննա Նետրեբկոն՝ Գերգիևի ղեկավարությամբ։
2000 թ-ին նա վերադարձավ Հայաստան որպես Ալ. Սպենդիարյանի անվան օպերայի և բալետի ազգային ակադեմիական թատրոնի գեղարվեստական ղեկավար։
Գրիգորյանը երգել է աշխարհի բոլոր խոշոր օպերային թատրոններում ու համերգասրահներում՝
«Լոնդոնի թագավորական օպերային թատրոն» (Covent Garden) (Մազեպա, Եվգենի Օնեգին), Մետրոպոլիտեն օպերա («Պիկովայա Դամա», «Աիդա», «Պատերազմ և խաղաղություն», «Պարահանդես-Դիմակահանդես», «Արքայազն Իգոր», «Գեղջկական պատիվ», «Տոսկա»), Լա Սկալա (Մադամ Բաթերֆլայ, «Ճակատգրի ուժը», «Բորիս Գոդունով», «Խովանշինա», «Պիկովայա Դամա», «Պատերազմ և խաղաղություն») Տեատրո Կոլոն («Ֆեդորա», «Պայացներ», «Թիկնոց»), Teatro dell’Opera di Roma («Նորմա», «Աիդա» և այլն ), Berlin Konzerthaus («Արքայազն Իգոր»)։ Գրիգորյանը երգել է Նյու Յորքում, Վաշինգտոնում, Տոկիոյում, Փարիզում, Վիեննայում, Մյունխենում, Բեռլինում, Ամստերդամում, Մոնտե Կարլոյում, Ջենովայում, Ֆլորենցիայում և այլն։
1990-ական թվականից Գեղամ Գրիգորյանը մշտապես հրավիրվում է մասնակցելու տարբեր միջազգային հեղինակավոր փառատոնների՝ Choregies d’Orange (Օրանժ, Ֆրանսիա), Summer Opera season at the Baths of Caracalla (Teatro Dell’Opera di Roma, Հռոմ, Իտալիա), Ravenna Festival (Ռավենա, Իտալիա), Savonlinna Opera Festival (Սավոնլինա, Ֆինլանդիա), Festival Del Maggio Musicale Fiorentino (Ֆլորենցիա, Իտալիա), Puccini Festival (Տորե դել Լագո, Իտալիա), Salzburg Festiva (Գերմանիա) և այլն։ 1989-1996 թթ եղել է Semaines Musicales de Tours Festival-ի (Ֆրանսիա) գեղարվեստական ղեկավարության կազմում։
Գրիգորյանը երգել է տենորի համար գրված բոլոր բարդ դերերը (Մանտուայի դուքս «Ռիգոլետո» օպերայից՝ 208 ներկայացում, Ռադամես «Աիդա» օպերայից՝ 70 ներկայացում)։
Համագործակցել է դասական երաժշտության ասպարեզի բոլոր հսկաների հետ, որոնք կերտել են 20-21-րդ դարերի դասական կատարողական արվեստի պատմությունը՝ Գյաուրով, Միրելլա Ֆրենի, Լեոնտին Պրայս, Գրեյս Բամբրի, Գենա Դիմիտրովա, Լուչիանո Պավարոտտի, Պլաչիդո Դոմինգո, Լեո Նուչի, Գերգիև, Զուբին Մետա, Լևիս, Լիվայն, Բարտոլետտի, Սվետլանով, Ռիխտեր։ Ռեժիսորներ՝ Գրեմ Վիկկ, Կանչալովսկի, Ձեֆիրելլի, Ջանկարլո Դել Մոնակո, Հուգո դե Անա և շատ ուրիշներ։
Որպես հայ կատարողական արվեստի ներկայացուցիչ Գրիգորյանը մասնագիտական աննախադեպ բարձունքներ է նվաճել երկաթյա վարագույրի երկու կողմերում էլ։
Ընդամենը տասը տարվա արտերկրյա ակտիվ հյուրախաղային գործունեության արդյունքում Գեղամ Գրիգորյանը ճանաչվել է 20-րդ դարի լավագույն տենորներից մեկը, որի ցանկը բացում են լեգենդար Էնրիկո Կարուզոն, Բենիամինո Ջիլին, Ֆրանկո Կորելլին։
Օպերայի և բալետի թատրոնի գեղարվեստական ղեկավար
1999 թվականին ՀՀ նախագահ Ռոբերտ Քոչարյանի կողմից հրավիրվել է Ալ. Սպենդիարայանի անվան օպերայի և բալետի ազգային ակադեմիական թատրոն՝ որպես գեղարվեստական ղեկավար։ Այս պաշտոնում թատրոնը ղեկավարել է մինչև 2008 թվականը։ Այդ տարիներին թատրոնում Գրիգորյանը որպես ռեժիսոր բեմադրել է Վերդիի «Տրավիատան», հայ կոմպոզիտորների օպերաներ՝ Տիգրանյանի «Անուշ», «Դավիթ Բեկ», Չուխաջյանի «Արշակ Բ»։ Իր ղեկավարման ժամանակ հրավիրյալ ռեժիսորների կողմից թատրոնում բեմադրվել են «Կարմեն», «Նորմա», «Ալեկո», «Դոն Ժուան» օպերաները։ Համերգային կատարմամբ ներկայացվել են օպերաներ՝ Չայկովսկի «Իոլանտա», Մոցարտ «Կախարդական սրինգ» և Վիվալդի «Տիգրան Մեծ»։ Բեմականացվել են բալետներ՝ Արամ Խաչատրյանի «Գայանե», «Հավերժություն», Մավիսակալյան-Ճգնավորյան «Սուրբ Հռիփսիմե և Տրդատ», Շչեդրինի «Կարմեն սյուիտ»։
2005 թվականին թատրոնի գեղարվեստական կազմի մասնակցությամբ, Գառնու հեթանոսական տաճարում, նկարահանվել է Բելինիի «Նորմա» ֆիլմ-օպերան (ռեժիսոր՝ Բորիս Հայրապետյան, Ռուսաստան, Սպենդիարյանի անվան օպերայի և բալետի ազգային ակադեմիական թատրոնի և Ռուսաստանի կինեմատոգրաֆիստների միության պրոդուկցիա)։
2015 թվականից, ՀՀ նախագահ Սերժ Սարգսյանի և օպերային թատրոնի աշխատակազմի խնդրանքով, վերադարձել է Ալեքսանրդ Սպենդիարյանի անվան Օպերայի և բալետի ազգային ակադեմիական թատրոն՝ որպես գեղարվեստական ղեկավար։
Սկավառակագրություն
Բելլինի՝ ‹‹Նորմա›› - Մ. Բիեշու, Գ. Գրիգորյան, Լ. Նամ, Գ. Սելեզնյով։ Դիրիժոր՝ Մարկ Էրմլեր։ ‹‹Մելոդիա›› 1986թ.
Philips Classics Records-ի պատվերով Գեղամ Գրիգորյանը ձայնագրվել է հետևյալ օպերաներում՝
Ֆիլմագրություն
Նկարահանվել է ֆիլմ-օպերաներում՝
Արտաքին հղումներ
Կատեգորիա:Հայ օպերային երգիչներ Կատեգորիա:Ա. Սպենդիարյանի անվան օպերայի և բալետի ազգային ակադեմիական թատրոնի գեղարվեստական ղեկավարներ Կատեգորիա:ՀԽՍՀ ժողովրդական արտիստներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:ԵՊԿ դասախոսներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Կոմիտասի անվան պանթեոնում թաղվածներ Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ
Վիդումկա (գյուղ, Չեռվոնոարմեյսկի շրջան)
Վիդումկա (Видумка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1930 թվականին։
2001 թվականի տվյալներով Վիդումկա գյուղում բնակվում էր 227 մարդ։ Բնակչության խտությունը կազմում էր 163,9 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռվոնոարմեյսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1930 թվականին հիմնադրված բնակավայրեր
Բուխ ամ Վալդ
Բուխ ամ Վալդ (Buch am Wald), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 929 մարդ (ըստ 2010 թվականի դեկտեմբերի 31-ի) ։ Տարածքը 26,47 կմ² է։ Պաշտոնական կոդ՝ 09 5 71 125։
Արտաքին հղումներ
Կատեգորիա:Գերմանիայի քաղաքներ
Origins (Imagine Dragons, ալբոմ)
«Origins», ամերիկյան փոփ, ռոք խումբ Imagine Dragons-ի չորրորդ ստուդիական ալբոմ։ Այն թողարկվել է 2018 թվականի նոյեմբերի 9-ին Kidinakorner-ի, Polydor Records-ի և Interscope Records-ի կողմից։
Ալբոմը պատրաստել են հենց խմբի անդամները՝ հաճախակի համագործակցելով Ալեքս դա Կիդի, Մեթմանի և Ռոբինի, Ջոն Հիլլի, Ջոել Լիթթլի, Թիմ Ռենդոլֆի և Ջեյսոն Դեզուզիոնի հետ, ովքեր Ջորգեն Օդեգարդի նման պատրաստել են խմբի նախորդ աշխատանքների մեծ մասը՝ այդ թվում նաև «Evolve»-ը (2017)։ Ֆրոնթման Դեն Ռեյնոլդսը նկարագրել է «Origins»-ը, որպես «Evolve»-ի քույր ալբոմ և, որ դա կավարտի նրանց երաժշտության մի շրջան»։
«Origins»-ը ստացել է տարբեր արձագանքներ քննադատներից, բայց շատերը նշեցին, որ ալբոմը կատարելագործում է նրանց նախորդ ալբոմ Evolve-ը։ Ալբոմին նախորդեցին 4 սինգլ՝ «Natural»-ը, «Zero»-ն, «Machine»-ը և «Bad Liar»-ը։ Լրացուցիչ սինգլ «Birds»-ը թողարկվել է 2019 թվականին։
Աջակցում
Խումբը չորրորդ ալբոմի վերնագիրը հայտարարեց 2018 թվականի հոկտեմբերի 3-ին սոցիալական ցանցերում։ Նույն օրը ալբոմը դրվեց նախնական պատվերի։ Ալբոմն ունի 3 տեսակ՝ ստանդարտ տարբերակ, որն ընդգրկում է 12 երգ, թվային դելյուքս տարբերկա, որն ընդգրկում է 15 երգ, և միջազգային դելյուքս տարբերակ՝ 16 երգով։
2018 թվականի հոկտեմբերի 20-ին խումբը հրապարակեց ալբոմի ստանդարտ տարբերկաի երգացանկը Twitter-ում։ Հաջորդ օրը նրանք հրապարակեցին դելյուքս տարբերակի երգացանկը ։
Սինգլներ
2018 թվականի սեպտեմբերի 19-ին թողարկվել է երկրորդ սինգլ «Zero»-ն։ Երգը ներկայացված է «Ռալֆն ընդդեմ ինտերնետի» Դիսնեյի անիմացիոն ֆիլմում և ընդգրկվել է ֆիլմի երկրորդ պաշտոնական հոլովակում՝ ֆիլմի մակագրության հետ ։ Տեսահոլովակը, որի գործողությունները տեղի են ունենում կամարակապ սրահում, և որի մեջ կան հղումներ դեպի ֆիլմը՝ թողարկվել է 2018 թվականի հոկտեմբերի 23-ին։ Երգը զբաղեցրել է 10-րդ հորիզոնականը Billboard Hot Rock Songs հիթ-շքերթում ։
2018 թվականի հոկտեմբերի 31-ին թողարկել է երրորդ սինգլ «Machine»-ը ։
2018 թվականի նոյեմբերի 6-ին թողարկվեց 4-րդ սինգլ «Bad Liar»-ը։ Երգը զբաղեցրել է 56-րդ հորիզոնականը Billboard Hot 100-ում ։ Տեսահոլովակը թողարկվել է 2019 թվականի հունվարի 24-ին ։
2019 թվականի հունիսի 21-ին Imagine Dragons-ը թողարկեց ալբոմի 5-րդ սինգլ «Birds»-ը, որը ձայնագրվել է իտալացի երգչուհի Էլիզայի հետ։ Ալբոմի օրիգինալ տարբերակը այդ ամսին արդեն զբաղեցնում էր հորիզոնականներ որոշ երկրներում։
Քննադատություն
Metacritic-ում, որտեղ քննադատները գնահատում են 100 բալանոց համակարգով, Origins-ը ունեցավ միջին 59 բալը, որը հիմնաված էր 10 գնահատականների վրա ։ The Independent-ը ալբոմին դրական գնահատական է տվել՝ նշելով, «որ Origins-ը Ռեյնոլդսի փոփ երգահանման կարողությունների և ընդունակությունների ապացույցն է, հատկապես երբ խոսքը վերաբերվում է հիշ-շքերթների տրվող հաղորդագրություններին»։ The Independent-ը կասկած չունի նրա անկեղծության վրա։ Նաև նշվեց, որ «դա թարմացնող որակ է փոփ աշխարհում» ։ Newsday-ը նույնպես դրական գնահատական տալով՝ նշեց, որ զարմանալի չէ, որ Origins-ը հնչում է ինչպես Imagine Dragons-ի նոր և ավելի մեծ սկիզբ ։ Digital Journal-ը թողել է շատ դրական գնահատական՝ ասելով․ «Ըդհանուր առմամբ Imagine Dragons-ի նոր ալբոմը խիստ էլեկտրոնային է։ Բոլոր երաժշտասեր երկրպագուների համար դրանում ինչ-որ բան կա։ Դեն Ռեյնոլդսը և խումբը երբեք չեն հիասթափեցնում» ։ The Heights-ը ալբոմին տվեց դրական գնահատական նշելով․ «Թեև ալբոմը հնչում է ռմբակոծիչ և ածանցյալ է քննադատների համար, բայց Origins-ի էլեկտրո երգերի ցանկը, անշուշտ, հանդիսանում է ակնթարթային ամբոխի սիրահար, և այն տպավորիչ կլնի անխուսափելի շրջագայության մարզադաշտում» ։ Ալբոմը մեկ այլ դրական գնահատական է ստացել The Daily Campus-ից, որը նշեց, որ Imagine Dragons-ը ևս մեկ անգամ ցույց տվեց, թե ինչու են նրանք աշխարհի ամենահայտնի ռոք-փոփ խմբերից մեկը։ Նաև նշեցին որ Origins-ը ներառում է վարակիչ ռոք-փոփ երգեր, որոնք կունենան երկրպագուներ, ովքեր իրենց րտերով երգում են երկրով մեկ ։
Ավելի խառը գնահատական է տվել AllMusic-ը, որը նշել է․ «Խումբը ներառում է ցավ, որպեսզի կարողանա ընգրկվել է բոլոր երևակայելի ցանկերի մեջ՝ ռոք, փոփ, էլեկտրոնային, հոգի՝ ցանկացած հանրաճանաչ մեղեդ, որ կարող է կազմվել և ձևավորվել հոսքային ծառայության կողմից», և որ «ամեն ինչ հնչում է ծանոթ, անորոշ կերպով կապված, բոլորը նախագծված է, որպես սաունդթրեք, որը կօգնի ցանկացած առաջադրանք կատարելիս» ։ Pitchfork-ը նույնպես թողեց խառը գնահատական, ասելով որ Ռեյնոլդսն ունի պատմություն, բայց երաժշտությունը առաքման միակ միջոցը չէ ։ The Guardian-ը ալբոմին տվել է բացասական գնահատական, ասելով․ «աշխարհի ամենաշատ հոսքն ունեցող ռոք խումբը ցանկանում է, որ մենք հավատանք, որ նրանք զայրացած փիլիսոփաներ են, բայց իրականությունը չի փոխում գեղարվեստական հիկնական բանաձևը» ։ The Irish Times-ը նույնպես խիստ քննադատական էր, և հայտնեց, որ «ալբոմը խառանաշփոթ և անհամատեղելի է՝ բոլոր լավագույն միտումներով» ։ NME-ն նույնպես թողեց բացասական գնահատական, ասելով, որ չոգեշնչված Origins-ը՝ հայտնի Imagine Dragons-ի 4-րդ ալբոմը դաժանաորեն է լսվում ։
Առևտրային հաջողություն
Origins-ը զբաղեցրեց 2-րդ հորիզոնականը US Billboard 200-ում 91000 ալբոմի համարժեք միավորներով (ներառյալ 61000 ալբոմի մաքուր վաճառք)՝ դառնալով խմբի լավագույն տասնյակի մեջ մտած 4-րդ ալբոմը և երկրորդը, որ զբացեղրել է 2-րդ հորիզոնականը ։
Ծանոթագրություններ
Կատեգորիա:2018 ալբոմներ Կատեգորիա:Անգլալեզու ալբոմներ
Carry You Home
«Carry You Home», բրիտանացի երաժիշտ Ջեյմս Բլանտի երկրորդ ստուդիական ալբոմի՝ All the Lost Souls-ի երրորդ սինգլ։ Սինգլը թողարկվել է 2008 թվականի մարտի 28-ին։ Uk Singles Chart-ում սինգլը զբաղեցրել է 20-րդ հորիզոնականը։
Թողարկում
Սինգլը թողարկվել է երեք ֆորմատներով։ CD1 ֆորմատն ներառում է «Young Folks» սինգլի կենդանի տարբերակը։ CD2 ֆորմատը՝ «Same Mistake» սինգլը, ինչպես նաև «Carry You Home» սինգլը և «1973» սինգլի տեսահոլովակը։ 7-ը՝ երրորդ ֆորմատը, ներառում է «Wisemen» սինգլը ։
Ծանոթագրություններ
Կատեգորիա:Ջեյմս Բլանտի երգեր
Gravity (երգ, Զլատա Օգնևիչ)
Gravity, ուկրաինացի երգչուհի Զլատա Օգնևիչի երգն է, որով ներկայացել է Եվրատեսիլ 2013 երգի մրցույթում։ Երգը մրցույթի եզրափակիչ փուլում զբաղեցրել է 3-րդ հորիզոնականը 214 միավորով։
Կատեգորիա:Եվրատեսիլ 2013 երգի մրցույթի երգեր Կատեգորիա:2012 երգեր
Անիսիմովա Պոլյանա
Անիսիմովա Պոլյանա (Анисимова Поляна, Анисимова Поляна), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Կորուստ (մուլտֆիլմ)
«Կորուստ» (The Lost Thing), 2010 թվականի անգլո–ավստրիական համակարգչային հակաուտոպիական մուլտֆիլմ։ «Օսկար-2011» մրցանակի դափնեկիր՝ Լավագույն անիմացիոն կարճամետրաժ ֆիլմ անվանակարգում։ Ստեղծված է Շոն Տանի համանուն պատմվածքի հիման վրա ։
Դիպաշար
Գլխավոր հերոսը Շոնն է և պատմում է առաջին դեմքով։ Պատմողը Թիմ Մինչինն է։
Հակաուտոպիական ապագա, Մելբուռն, Ավստրալիա։ Շոնը սիրում է հավաքել շշի խցաններ իր հավաքածուի համար։ Մի անգամ փնտրտուքների ժամանակ նա հասնում է լողափ, որտեղ հայտնագործում է արտառոց էակ, որը նման է ցիստեռնի, ութոտնիկի և Խաչափառի, որին իրենից բացի ոչ ոք բացի չէր նկատում։ Պարզվում է էակը ընկերասեր էր, Շոնը ամբողջ օրը խաղում էր նրա հետ, իսկ հետո նրան տանում է քաղաքով՝ տիրոջը փնտելու, սակայն՝ ապարդյուն։ Նրա վարպետ ընկերը՝ Պիտը, նույնպես չի կարողանում հասկանալ թե ինչ բնույթի էր այդ էակը։ Շոնը տանում է այդ էակին տուն, սակայն ծնողները ստիպում են տղային՝ վռնդել էակին։ Շոնը թաքցնում է էակին ցախանոցում։
Շուտով հեռուստացույցով տղան տեսնում է «Ամենը ամեն ինչի դաշնային դեպարտամենտ»-ի գովազդ և որոշում է տանել իր ծանոթին այնտեղ։ Այնտեղ նրան առաջարկում են էակին թողնել իրենց մոտ՝ լրացնելով թղթերի տրցակ, բայց տղային համոզում է տարօրինակ էակը, որն աշխատում է Դեպարտամենտում որպես հավաքարար։ Նա Շոնին նշան է տալիս կոր սլաքի պատկերի տեսքով։ Ընկերները ամբողջ քաղաքում փնտրում են այդ նշանները և վերջապես հասնում են մութ ու աննկատելի դռների։ Դրանցից այն կողմ վառ արևոտ աշխարհ էր՝ բնակեցված ուրվատեսիլային սյուրռեալիստական գոյություններով և մեխանիզմներով, որոնցից շատերը կարծես Սալվադոր Դալիի նկարներից լինեին։ Տղան թողնում է էակին այնտեղ՝ հասկանալով, որ դա հենց նրա աշխարհն է։
Բաժանվելուց որոշ ժամանակ հետո Շոնը հանդիպում է փողոցում տարօրինակ, անսովոր «կորած» էակների, բայց դա տեղի է ունենում ավելի ու ավելի քիչ։ Տղան չգիտի արդյոք էակներն են քչանում, թե ինքն է մեծանում…
Մրցանականեր և առաջադրումներ
2011 թվականի Օսկարից բացի 2010-2011 թվականնների մուլտֆիլմը տարբեր անվանակարգերում առաջադրվել է հայտնի կինոփառատոններում ևս 6 մրցանակների համար և հաղթել է նրանցից 5-ը ։
Արտաքին հղումներ
Կատեգորիա:Կարճամետրաժ մուլտֆիլմեր Կատեգորիա:Ֆիլմ-հակաուտոպիա Կատեգորիա:2010 մուլտֆիլմեր
Ալբերտ Սենթ-Գեորգի
Ալբերտ Սենթ-Գեորգի (Nagyrápolti Szent-Györgyi Albert, ), հունգարացի ֆիզիոլոգ, Բժշկության Նոբելյան մրցանակի դափնեկիր (1937) : Հայտնաբերել է Վիտամին C և Կրեբսի ցիկլի բաղադրիչները։ Երկրորդ համաշխարհային պատերազմի ժամանակ մասնակցել է հունգարական դիմադրությանը և պատերազմի ավարտից հետո ներգրավվել է հունգարական քաղաքականության մեջ։
Արտաքին հղումներ
Կատեգորիա:Վուդս Հոլ քաղաքում մահացածներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Երկրորդ համաշխարհային պատերազմի մասնակիցներ Կատեգորիա:Հունգարացի ֆիզիոլոգներ Կատեգորիա:Հունգարիայի քաղաքական գործիչներ Կատեգորիա:Հունգարացի բժիշկներ Կատեգորիա:ԽՍՀՄ ԳԱ թղթակից անդամներ Կատեգորիա:Բուդապեշտի համալսարանի շրջանավարտներ
(2151) Հեդվիգեր
(2151) Հեդվիգեր (Hadwiger), աստերոիդ աստերոիդների հիմնական գոտում։ Հայտնաբերվել է 1977 թվականի նոյեմբերի 3-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,561911 ա. մ., առավելագույնը մոտենում է 2,4188 ա. մ. հեռավորության վրա և հեռանում 2,705 ա. մ. ։ Արեգակի շուրջ մեկ ամբողջական պտույտ է կատարում 1497,77 երկրային օրվա ընթացքում, իր ուղեծրով շարժվելով միջինում 0,240358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,48° անկյուն։
Արտաքին հղումներ
Կատեգորիա:Աստերոիդների դաս C Կատեգորիա:1977 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
IFilm
Հեռուստաալիքը հեռարձակվում է «Արաբսատ» (Բադր 4) և «Նիլսատ» (AB 4A) արբանյակներից։
Արտաքին հղումներ
Կատեգորիա:Իրանի հեռուստաընկերություններ Կատեգորիա:Ֆիլմային հեռուստաընկերություններ Կատեգորիա:Պարսկալեզու հեռուստաալիքներ Կատեգորիա:Արաբալեզու հեռուստաալիքներ Կատեգորիա:Անգլալեզու հեռուստաալիքներ
Հրաչիկ Ջավախյան
Հրաչիկ Աշոտի Ջավախյան (ծնվել է 1984 թվականի հուլիսի 6-ին, Կիրովական, Հայկական ՍՍՀ), հայ բռնցքամարտիկ, Հայաստանի բազմակի չեմպիոն, Եվրոպայի չեմպիոն (2010), Օլիմպիական խաղերի բրոնզե մեդալակիր (2008)։ Հայաստանի սպորտի վաստակավոր վարպետ (2009) ։ Հրաչիկ Ջավախյանը բռնցքամարտով զբաղվել սկսել է 14 տարեկանում վաստակավոր մարզիչ Արմեն Գևորգի Միսակյանի ղեկավարությամբ։ 2005 թվականից ընդգրկված է Հայաստանի ազգային հավաքականի կազմում։ 2006 թվականին դարձել է Եվրոպայի չեմպիոն, 2008 թվականին Պեկինում անցկացվող Օլիմպիական խաղերի բրոնզե մեդալակիր թեթև (մինչև 60 կգ) քաշային կարգում։ Երկու մրցությունների ընթացքում էլ պարտվել է միայն օլիմպիական երկակի չեմպիոն Ալեքսեյ Տիշչենկոյին։ 2009 թվականին Միլանում տեղի ունեցած աշխարհի առաջնությունում անհաջող ելույթ ունենալուց հետո որոշել է անցնել առաջին միջին քաշային կարգ։ Նոր քաշային կարգում առաջին անգամ հանդես է եկել Եվրոպայի՝ 2010 թվականի առաջնության ժամանակ, որտեղ նա բոլոր հինգ մարտերում հաղթանակ է տարել ու նվաճել Եվրոպայի չեմպիոնի տիտղոս։
2008 թ. սեպտեմբերի 17-ին Հայաստանի Նախագահի հրամանագրով պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։
Արտաքին հղումներ
Կատեգորիա:Հայ բռնցքամարտիկներ Կատեգորիա:1984 ծնունդներ Կատեգորիա:Հուլիսի 6 ծնունդներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:2008 թվականի Ամառային օլիմպիական խաղերի բրոնզե մեդալակիրներ Կատեգորիա:Բռնցքամարտիկներ այբբենական կարգով
Կոմսոմոլսկ (գյուղ, Խայբուլինսկի շրջան)
Կոմսոմոլսկ (Комсомольск, Комсомольск), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 336 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Խայբուլինսկի շրջանի բնակավայրեր
Չափիկ Վերին
Չափիկ Վերին, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Սիկտիվկար
Սիկտիվկար (Сыктывкар; մինչև 1930 թվականը՝ Ուստ Սիկտիվկար), հանրապետական նշանակության քաղաք Ռուսաստանում։ Գտնվում է Սիսոլա և Վիչեգդա գետերի միախառնման վայրում։ Համարվում է Կոմի Հանրապետության մայրաքաղաքը և ամենախոշոր քաղաքը։
Անվանում
Քաղաքի մասին առաջին հիշատակումը եղել է 1586 թվականին՝ որպես առևտրավայր, որը գտնվում է Սիսոլա և Վիչեգդա գետերի միախառնման վայրում։
1780 թվականին Եկատերինա II-ի հրամանով Ուստ Սիսոլան վերաձևավորվում է որպես քաղաք անվանվում Ուստ Սիսոլսկ։ Տեղի բնակիչներն անվան բաղադրիչները թարգմանեցին իրենց լեզվով և քաղաքը կոչեցին Սիկտիվդին, որտեղ Սիկտիվը կոմիների կողմից Սիսոլա գետին տրված անվանումն է, իսկ դին նշանակում է մոտ, այսինքն վայրը՝ Սիսոլայի մոտ։
1930 թվականին քաղաքի հիմնադրման 150-ամյա տարեդարձի կապակցությամբ քաղաքը ևս մեկ անգամ վերանվանվում է և ստանում ներկայիս անվանումը՝ Սիկտիվկար (կոմիների լեզվով՝ Սիկտիվ՝ Սիսոլա գետի անունից, կար՝ քաղաք), որը նշանակում է քաղաք՝ Սիսոլայի վրա։
Պատմություն
Սիկտիվկարի պատմությունն սկսվում է 16-րդ դարից, երբ այս տարածքներում հաստատվեցին կոմիները, ովքեր եկել էին Սիսոլայի վերևում գտնվող բնակավայրերից։ 1570 թվականի Theatrum Orbis Terrarum ատլասում ներկայիս Սիկտիվկարի տարածքում գտնվել է Պերմևելիսկ բնակավայրը։
1586 թվականի մի գրքում Սիսոլայի գետաբերանին հիշատակվում է մի առևտրավայր։ Այստեղ է տեղակայված Սբ. Գեորգիի փայտե եկեղեցին։
Եկատերինա II-ի միջնորդությամբ 1780 թվականի հունվարի 25-ին (Հին տոմարով՝ փետրվարի 5-ին) բնակավայրը մտել է Վոլգոգրադի փոխարքայության կազմի մեջ և վերանվանվել՝ ստանալով Ուստ Սիսոլսկի անունը։ Բացի այդ նա գյուղից վերաճելով ստացավ հանրապետական նշանակության քաղաք։
1780 թվականի փետրվարի 10-ից մինչև 1780 թվականի հոկտեմբերի 2-ն ընկած ժամանակահատվածում տարված աշխատանքների շնորհիվ ստեղծվեց քաղաքի զինանշանը, որը հետագայում նորացվել է։ 1784 թվականի հունվարի 16-ին ներկայացվեց Ուստ Սիսոլսկայի վերակառուցման գլխավոր ծրագիրը ներկայացվեց Ռուսաստանի Դաշնության կառավարությանը։
19-րդ դարում այս բնակավայրը համարվում էր գլխավոր առևտրային գոտին Հյուսիսային Կովկասում և Ռուսաստանում։ 20-րդ դարի դարասկզբին Ուստ Սոսոլսկը խոշոր բնակավայր էր, որի բնակչությունը կազմում էր 6,5 հազար մարդ։ Այդ բնակիչների 95 %-ը՝ ճնշող մեծամասնությունը եղել են կոմիները։ Ինչպես նաև քաղաքում գործում էր ձեռքի աշխատանքի 14 մանր և միջին ձեռնարկություններ։
Համաձայն 1921 թվականի օգոստոսի 11-ին հրապարակված կենտրոնական գործադիր կոմիտեի համաձայնագրի, այս քաղաքը հռչակվում էր Ռուսաստանի Դաշնության նորաստեղծ Կոմի Հանրապետության վարչական կենտրոնը։
Խորհրդային Սոցիալիստական Հանրապետությունների Միության կենտրոնական գործադիր կոմիտեի 1930 թվականի մարտի 26-ի որոշմամբ, ի պատիվ քաղաքի 150 ամյակի, քաղաքի անվանումը հերթական անգամ ենթարկվում է փոփոխության և այն ստանում է ներկայիս անվանումը, որն է Սիկտիվկար։ 1930-ական թվականները համարվում են քաղաքի բարգավաճման տարիները։
Այստեղ սկսվեցին կառուցվել թաղամասային գրասենյակներ, տպագրատներ, էլեկտրակայաններ, կրթական հաստատություններ, բուհեր, հիվանդանոցներ ինչպես նաև 17 առևտրային հաստատություններ։
1936 թվականի դեկտեմբերի 5-ին Սիկտիվկարը դարձավ Կոմի Հանրապետության մայրաքաղաքը։
Աշխարհագրական դիրք
Քաղաքը գտնվում է Սիսոլա գետի ձախ ափին՝ Մոսկվայից 1003 կմ դեպի հյուսիս-արևելք։ Այստեղ կառուցվել է ճանապարհ դեպի Մոսկվա, որի երկարությունը կազմում է մոտ 1331 կմ։
Սիկտիվկար քաղաքը գտնվում է գրեթե նույն ժամային գոտում, ինչ մայրաքաղաք Մոսկվան։ Մոսկվայի ժամային գոտին՝ UTC +3:00:
Վարչական բաժանում
Սիկտիվկար քաղաքը գտնվում է Ռուսաստանի Դաշնության Կոմի Հանրապետության Սիկտիկվար ինքնավար քաղաքային օկրուգում։ Պաշտոնապես այս քաղաքը ներառում է մեկ անջատ, կիսաինքնավար շրջան՝ Եժվինյան շրջանը, որը իր հերթին զբաղեցնում է 23,2 կմ² տարածք։ 2015 թվականի մարդահամարի տվյալների համաձայն շրջանի բնակչությունը կազմում է 59 324 մարդ։
Այս շրջանը գտնվում է կենտրոնից 14 կմ հեռավորության վրա։ Եժվինյան շրջանը համարվում է Սիկտիվկարի քաղաքային օկրուգի արդյունաբերական և գյուղատնտեսական գլխավոր կենտրոններից մեկը, որը կարևոր նշանակություն ունի նաև Եվրոպայի և Համաշխարհային տնտեսության մեջ։
Սիկտիվկար քաղաքը իր հերթին բաժանվում է 6 ոչ պաշտոնական ճանաչում ունեցող շրջանների միջև, որոնք չունեն առանձին վարչական միավորի կարգավիճակ։ Դրանք են՝
Տնտեսություն
Սիկտիվկարը համարվում է Կոմի Հանրապետության գլխավոր տնտեսական կենտրոնը։ Այս քաղաքը հանդիսանում է նաև Հյուսիսային Ռուսաստանի գլխավոր արդյունաբերական կենտրոնը։
Քաղաքն ունի ավելի քան 40 խոշոր արդյունաբերական ձեռնարկություններ։ Քաղաքում զարգացած են արդյունաբերության տարբեր ճյուղերը՝ ծանր արդյունաբերություն, թեթև արդյունաբերություն, սննդի արդյունաբերություն և այլն։ Գյուղատնտեսությունը ևս զարգացած է։ Քաղաքի գյուղատնտեսության ամենազարգացած ճյուղը գինեգործությունն է։
Քաղաքի գլխավոր արտադրական կենտրոններն են՝